
Emenda		1
Proposta għal regolament
Artikolu -1 (ġdid)
Regolament (UE) 2021/1232
Artikolu 3 - paragrafu 1 - punt a

	

	Test fis-seħħ
	Emenda

	
	Artikolu -1

	
	Fl-Artikolu 3(1) tar-Regolament (UE) 2021/1232, il-punt (a) huwa sostitwit b’dan li ġej:

	(a) l-ipproċessar ikun:
	(a) l-ipproċessar:

	(i) strettament meħtieġ għall-użu ta’ teknoloġija speċifika għall-iskop uniku li jiġi identifikat u jitneħħa l-materjal ta’ abbuż sesswali tat-tfal online u li dan jiġi rrapportat lill-awtoritajiet tal-infurzar tal-liġi u lill-organizzazzjonijiet li jaġixxu fl-interess pubbliku kontra l-abbuż sesswali tat-tfal u li tiġi identifikata s-solleċitazzjoni tat-tfal u din tiġi rrapportata lill-awtoritajiet tal-infurzar tal-liġi jew lill-organizzazzjonijiet li jaġixxu fl-interess pubbliku kontra l-abbuż sesswali tat-tfal;
	(i) ikun strettament meħtieġ għall-użu ta’ teknoloġija speċifika għall-iskop uniku li jiġi identifikat u jitneħħa l-materjal ta’ abbuż sesswali tat-tfal online magħruf u li dan jiġi rrapportat lill-awtoritajiet tal-infurzar tal-liġi u lill-organizzazzjonijiet li jaġixxu fl-interess pubbliku kontra l-abbuż sesswali tat-tfal;

	(ii) proporzjonat u limitat għal teknoloġiji li jintużaw mill-fornituri għall-iskop stabbilit fil-punt (i):
	(ii) ikun proporzjonat u limitat għal teknoloġiji li jintużaw mill-fornituri għall-iskop stabbilit fil-punt (i);

	(iii) limitat għal data dwar il-kontenut u data relatata dwar it-traffiku li hija strettament meħtieġa għall-iskop stabbilit fil-punt (i);
	(iii) ikun limitat għal data dwar il-kontenut li tkun strettament meħtieġa għall-iskop stabbilit fil-punt (i);

	(iv) limitat għal dak li hu strettament meħtieġ għall-iskop stabbilit fil-punt (i); 
	(iv) ikun limitat għal dak li jkun strettament meħtieġ għall-iskop stabbilit fil-punt (i);

	
	(v) ma jkunx applikat għal komunikazzjonjiet interpersonali li għalihom jiġi applikat, ġie applikat jew ikun se jiġi applikat kriptaġġ minn tarf sa tarf;


Emenda		5
Proposta għal regolament
Artikolu -1a (ġdid)
Regolament (UE) 2021/1232
Artikolu 3 – paragrafu 1 – punt a – punt ia (ġdid
	

	Test fis-seħħ
	Emenda

	
	Artikolu -1a	

	
	Fl-Artikolu 3(1), il-punt (a), tar-Regolament (UE) 2021/1232, jiddaħħal il-punt li ġej:

	
	(ia) immirat, speċifiku u limitat għal utenti individwali, grupp speċifiku ta’ utenti, jew bħala tali inkella bħala abbonati għal kanal speċifiku ta’ komunikazzjoni, li fir-rigward tagħhom ikun hemm raġunijiet raġonevoli ta’ suspett ta’ rabta, anki indiretta, ma’ materjal ta’ abbuż sesswali tat-tfal, u li jkunu ġew identifikati minn awtorità ġudizzjarja kompetenti;



Emenda		2
Proposta għal regolament
Artikolu -1a (ġdid)
Regolament (UE) 2021/1232
Artikolu 3 - paragrafu 1 – punt b
	

	Test fis-seħħ
	Emenda

	
	Artikolu -1a

	
	Fl-Artikolu 3(1) tar-Regolament (UE) 2021/1232, il-punt (b) huwa sostitwit b’dan li ġej:

	(b) it-teknoloġiji użati għall-fini stabbilit fil-punt (a)(i) ta’ dan il-paragrafu jkunu f’konformità mal-ogħla livell ta’ żvilupp tekniku fl-industrija u jkunu l-inqas intrużivi possibbli għall-privatezza, inkluż fir-rigward tal-prinċipju tal-protezzjoni tad-data mid-disinn u b’mod awtomatiku stabbilit fl-Artikolu 25 tar-Regolament (UE) 2016/679 u, sal-punt li jintużaw biex jiskennjaw it-test fil-komunikazzjonijiet, ma jkunux jistgħu jiddeduċu s-sustanza tal-kontenut tal-komunikazzjonijiet iżda jkunu jistgħu jidentifikaw biss xejriet li jindikaw abbuż sesswali tat-tfal online possibbli;
	(b) it-teknoloġiji użati għall-fini stabbilit fil-punt (a)(i) ta’ dan il-paragrafu jkunu f’konformità mal-ogħla livell ta’ żvilupp tekniku fl-industrija u jkunu l-inqas intrużivi possibbli għall-privatezza, inkluż fir-rigward tal-prinċipju tal-protezzjoni tad-data mid-disinn u b’mod awtomatiku stabbilit fl-Artikolu 25 tar-Regolament (UE) 2016/679 u, sal-punt li jintużaw biex jiskennjaw it-test fil-komunikazzjonijiet, ma jkunux jistgħu jiddeduċu s-sustanza tal-kontenut tal-komunikazzjonijiet iżda jkunu jistgħu jidentifikaw biss xejriet li jindikaw abbuż sesswali tat-tfal online possibbli, u, meta tali teknoloġiji jintużaw għall-identifikazzjoni ta’ solleċitazzjoni tat-tfal jew materjal ta’ abbuż sesswali tat-tfal online mhux identifikat preċedentement, tali użu għandu jkun limitat għal każijiet meta l-fornitur ikun irċieva rapport jew notifika konkreti minn utent, sinjalatur fdat, jew organizzazzjoni li taġixxi fl-interess pubbliku kontra l-abbuż sesswali tat-tfal dwar komunikazzjoni, kont jew interazzjoni speċifiċi li jindikaw suspett raġonevoli ta’ abbuż sesswali tat-tfal online, u l-identifikazzjoni għandha tkun strettament limitata għal dak li jkun meħtieġ fir-rigward ta’ dak il-każ irrapportat.



Emenda		3
Proposta għal regolament
Artikolu 1 – paragrafu 1
Regolament (UE) 2021/1232
Artikolu 10 - it-tieni subparagrafu
	

	Test propost mill-Kummissjoni
	Emenda

	Għandu japplika sat-3 ta’ April 2028.
	Għandu japplika sat-3 ta’ Awwissu 2027.

